Document ID: 32000R0538

KOMMISSIONENS FORORDNING (EF) Nr. 538/2000
af 13. marts 2000
om ændring af forordning (EF) nr. 1599/97 om gennemførelsesbestemmelser til ordningen med minimumsimportpriser for visse bær med oprindelse i Bulgarien, Ungarn, Polen, Rumænien, Slovakiet, Tjekkiet, Estland og Litauen og om ophævelse af forordningerne (EØF) nr. 1226/92 og (EF) nr. 2479/96
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets afgørelse 1999/790/EF af 18. maj 1998 om indgåelse af en protokol om tilpasning af handelsaspekterne i Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Letland på den anden side for at tage hensyn til Republikken Østrigs, Republikken Finlands og Kongeriget Sveriges tiltrædelse af Den Europæiske Union og resultaterne af landbrugsforhandlingerne i Uruguay-runden, inkl. forbedringerne i den eksisterende præferenceordning(1), særlig artikel 2, stk. 1, og
ud fra følgende betragtninger:
(1) Der bør fastsættes gennemførelsesbestemmelser til ordningen med minimumsimportpriser for visse bær bestemt til forarbejdning med oprindelse i Letland som fastsat i ovennævnte protokol, som træder i kraft den 1. marts 2000(2). Denne ordning er identisk med ordningen for visse bær med oprindelse i Bulgarien, Ungarn, Polen, Rumænien, Slovakiet, Tjekkiet, Estland og Litauen, hvis gennemførelsesbestemmelser er fastsat i Kommissionens forordning (EF) nr. 1599/97(3), ændret ved forordning (EF) nr. 2371/1999(4). Af hensyn til en forenkling bør gennemførelsesbestemmelserne til denne importordning indføjes i den samme forordning, og med henblik herpå bør forordning (EF) nr. 1599/97 ændres, så dens anvendelsesområde udvides til at omfatte de pågældende produkter med oprindelse i Letland.
(2) Eftersom denne importordning erstatter den ordning, der er fastsat i Rådets forordning (EF) nr. 1926/96 af 7. oktober 1996(5), bør Kommissionens forordning (EF) nr. 2479/96 af 18. december 1996(6) om gennemførelsesbestemmelser for ordningen med minimumsimportpriser for visse bær med oprindelse i Letland og om fastsættelse af minimumsimportpriserne, senest ændret ved forordning (EF) nr. 2371/1999, ophæves.
(3) Medlemsstaternes indberetninger af oplysninger om import fra Letland, der er fastsat i artikel 5 i forordning (EF) nr. 1599/97, erstatter dem, der var fastsat i Kommissionens forordning (EØF) nr. 1226/92 af 13. maj 1992 om medlemsstaternes indberetning til Kommissionen af oplysninger om indførsel af visse produkter forarbejdet på basis af frugt og grøntsager(7), senest ændret ved forordning (EF) nr. 2480/96(8). Forordning (EØF) nr. 1226/92 bør derfor ophæves.
(4) Da tilpasningsprotokollerne træder i kraft den 1. marts 2000, bør nærværende forordning anvendes fra denne dato.
(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Forarbejdede Frugter og Grøntsager -
UDSTEDT FØLGENDE FORORDNING:
Artikel 1
I forordning (EF) nr. 1599/97 foretages følgende ændringer:
1) Titlen affattes således:
"Kommissionens forordning (EF) nr. 1599/97 af 28. juli 1997 om gennemførelsesbestemmelser til ordningen med minimumsimportpriser for visse bær med oprindelse i Bulgarien, Ungarn, Polen, Rumænien, Slovakiet, Tjekkiet, Estland, Letland og Litauen".
2) Artikel 5, stk. 4, udgår.
3) Bilaget erstattes af bilaget til nærværende forordning.
Artikel 2
Forordning (EØF) nr. 1226/92 og (EF) nr. 2479/96 ophæves.
Artikel 3
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 1. marts 2000.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 13. marts 2000.

Labels: 2
3
17
18